Davant la impossibilitat de reconstruir un nou pacte social redistributiu, us proposem anar més enllà de l'estret marc que ens deixaria aquesta disjuntiva amb una reflexió profunda sobre la qüestió de la producció i les Sobiranies de les persones. La «matriu de les alternatives» establerta com a brúixola pel Seminari d'Economia Crítica Taifa centrada en cinc criteris que ens permetin avaluar el progrés cap a la construcció d'una realitat postcapitalista, ens servirà per valorar en cada àmbit de Sobirania proposada, i veure'n el seu potencial emancipador.